Vilniaus astrofotometrinė sistema

Vilniaus astrofotometrinė sistema (arba tiesiog Vilniaus fotometrinė sistema) – vidutinio pločio septynspalvė astrofotometrinė sistema (UPXYZVS), sukurta 1963 vadovaujant Lietuvos astronomui Vytautui Straižiui. Ši sistema optimizuota žvaigždžių klasifikacijai stebint iš Žemės (t. y. atsižvelgiant į atmosferos pralaidumą). Pasirinkta vidutinio pločio juostų (filtrų) sistema, nes norėta matuoti ir silpnesnes žvaigždes (kuo sistemos filtrai siauresni, tuo tiksliau galima klasifikuoti žvaigždes, tačiau tuomet nukenčia skvarbumas – nebegalime matuoti silpnų žvaigždžių).

 Filtrų parinkimas 
Ankstyvų žvaigždžių temperatūrinė klasifikacija yra pagrįsta Balmerio šuolio matavimu. Norint jį išmatuoti, reikia turėti du filtrus ultravioletinėje spektro dalyje – vieną prieš Balmerio šuolį (U ryškis), o kitą už (X ryškis). Y filtras yra ties tarpžvaigždinės ekstinkcijos kreivės lūžio tašku (tarpžvaigždinės ekstinkcijos kreivė 300–800 nm srityje gali būti aproksimuota dviem susikertančiom ties ~435.5 nm tiesėmis). P filtras (ryškis) yra tiesiai ant Balmerio šuolio. Jis leidžia klasifikuoti B-A-F žvaigždes pagal šviesio klases.

Z filtras sutampa su Mg I tripleto ir MgH molekulinių juostų padėtimi. Jis jautrus G-K-M žvaigždžių šviesumo klasėms. V ryškis pasirinktas toks, kad sutaptų su atitinkamu UBV fotometrinės sistemos ryškiu. Tai leidžia susieti šias dvi sistemas (transformuoti ryškius iš vienos sistemos į kitą). S ryškis sutampa su vandenilio H alfa linijos padėtimi ir leidžia pasakyti, ar tai emisinė ar sugerties linija.

 Normavimas 
Sistemos spalvos indeksai sunormuoti taip, kad tenkintų sąlygą:

U-P = P-X = X-Y = Y-Z = Z-V = V-S = 0

neparaudonavusioms (nepaveiktų tarpžvaigždinės ekstinkcijos) O tipo žvaigždėms.

 Juostų pločiai ir vidutiniai bangų ilgiai 
 {| border="1" cellspacing="0" cellpadding="8"
|- bgcolor="#FFFFCC"

!
!U
!P
!X
!Y
!Z
!V
!S

|- bgcolor="#FFFFEE"
|align="center" bgcolor="#FFFFCC"|Vidutinis bangos ilgis (nm)
|align="center"|345
|align="center"|374
|align="center"|405
|align="center"|466
|align="center"|516
|align="center"|544
|align="center"|656
|-
|align="center" bgcolor="#FFFFCC"|Filtro pusplotis (nm)
|align="center"|40
|align="center"|26
|align="center"|22
|align="center"|26
|align="center"|21
|align="center"|26
|align="center"|20

|}

 Nuorodos 
 Straizys V., Multicolor Stellar Photometry, Pachart Pub. House, 1992, 570p.

Kategorija:Astrofizika
Kategorija:Fotometrija
Kategorija:Lietuvos mokslas